Συντεταγμένες: 36°54′50.90″N 34°53′52.04″E﻿ / ﻿36.9141389°N 34.8977889°E﻿ / 36.9141389; 34.8977889

Η **Εκκλησία του Αγίου Παύλου** είναι πρώην ελληνορθόδοξη εκκλησία στην Ταρσό, στην επαρχία Μερσίν, στην Τουρκία.

 Εκκλησία του Αγίου Παύλου

Η Ταρσός και οι εκκλησίες
-------------------------

 Εσωτερικό της εκκλησίας 
Η Ταρσός, στην Κιλικία, στη σημερινή νότια Τουρκία, ήταν μια σημαντική πόλη τόσο κατά την αρχαιότητα όσο και κατά τον μεσαιωνικό αιώνα. Οι τάφοι του Δανιήλ της Βίβλου και του χαλίφη Αλ-Μαμούν (786–833), βρίσκονται και οι δύο στην Ταρσό. Ο Άγιος Παύλος ήταν κάτοικος Ταρσού. Γεννήθηκε και έζησε στην Ταρσό ως Εβραίος ονόματι Σαούλ και, αφού προσηλυτίστηκε, έκανε μια σειρά από ιεραποστολικά ταξίδια, που κατέληξαν στη σύλληψη και τον αποκεφαλισμό του από τον Ρωμαίο Αυτοκράτορα Νέρωνα το 64 ή 67 μ.Χ. στις 29 Ιουνίου.  Μετά το θάνατο του Παύλου, η Ταρσός συνέχισε ως σημαντική πόλη της περιοχής. Έγινε μέρος της Βυζαντινής Αυτοκρατορίας, της Αυτοκρατορίας των Αββασιδών, της Αυτοκρατορίας των Σελτζούκων, του Αρμενικού Βασιλείου της Κιλικίας, των Ραμαδανιδών και της Οθωμανικής Αυτοκρατορίας.

Δεν είναι γνωστό αν υπήρχαν εκκλησίες, που ίδρυσε ο Παύλος στην Ταρσό, αλλά το 1704, ο Π. Λούκας έγραψε ότι υπήρχε μια ρωμανική εκκλησία, που είχε χτιστεί από τον Παύλο. Ο Τσάρλς-Βικτόρ Λανγκλουά επισκέφτηκε την Ταρσό το 1851 και το επιβεβαίωσε. Σύμφωνα με τα λόγια του, υπήρχαν χοντροί τοίχοι, που έμοιαζαν με το ρωμαϊκό ρυθμό, παράθυρα που ήταν στενότερα εξωτερικά παρά εσωτερικά και χοντρές κολώνες, αλλά δεν υπάρχουν άλλα αρχεία, που να τεκμηριώνουν αυτόν τον ισχυρισμό.

Το σημαντικότερο χριστιανικό ιερό της Μεσαιωνικής Μερσίνας ήταν ο αρμενικός καθεδρικός ναός της Αγίας Σοφίας, στον οποίο ο Λέων Α' του Οίκου των Ρουμπενιδών στέφθηκε από τον Κόνραντ Φον Βίττελσμπαχ, τον Αρχιεπίσκοπο του Μάιντς και εκπρόσωπο του Πάπα, ως βασιλιάς του Κιλικιακού Βασιλείου της Αρμενίας το 1198.

Ο αυτοκράτορας της Αγίας Ρωμαϊκής Αυτοκρατορίας, Φρειδερίκος Α', πνίγηκε στον ποταμό Σαλέφ (τώρα ονομάζεται Göksu) στις 10 Ιουνίου 1190, η καρδιά και τα εσωτερικά του όργανα ενδέχεται να έχουν ταφεί στην εκκλησία του Αγίου Παύλου.

Εκκλησία του Αγίου Παύλου
-------------------------

Σύμφωνα με την παράδοση, η χρονολογία κατασκευής της εκκλησίας του Αγίου Παύλου είναι το 1102, αλλά η σημερινή δομή, μια βασιλική χωρίς τρούλο, χτίστηκε (ή ξαναχτίστηκε) πολύ αργότερα, το 1862.  Η είσοδος στους χώρους της γίνεται μέσω μιας περίτεχνης πύλης. Το συνολικό εμβαδόν του ναού είναι 460 m 2. Η μεγαλύτερη διάσταση του κτηρίου αποτελείται από πέτρινους τοίχους στην πρόσοψη και τυφλούς θόλους. Το εσωτερικό είναι 19,30 μέτρα επί 17,50 μέτρα. Στη βορειοανατολική γωνία βρίσκεται υπερυψωμένο καμπαναριό. Τα πλαϊνά του παραθύρου του κεντρικού σηκού είχαν διακοσμηθεί από αγγέλους και τοπία. Στο ταβάνι υπάρχουν τοιχογραφίες του Ιησού στη μέση, και του Ματθαίου, του Μάρκου, του Λουκά και του Ιωάννη στις δύο πλευρές. 

Τα κιονόκρανα των κιόνων του ναού είναι κορινθιακού ρυθμού. Το δάπεδο της εκκλησίας αποτελείται από ασπρόμαυρα μαρμάρινα πλακίδια.

Η εκκλησία του Αγίου Παύλου και το πηγάδι, που βρίσκεται στην αυλή ενός σπιτιού, που θεωρείται ότι ήταν η οικία του αποστόλου Παύλου, αποτελούν πόλο έλξης πολλών τουριστών κάθε χρόνο.

Αποκατάσταση
------------

 Εσωτερικό της εκκλησίας.
Ο ναός έχει τεθεί υπό προστασία του Υπουργείου Πολιτισμού και Τουρισμού από το 1994 και έχουν πραγματοποιηθεί εργασίες αποκατάστασης κατά την περίοδο 1998-2000. Τώρα βρίσκεται υπό την προστασία του Υπουργείου Πολιτισμού και επίσημα γνωστό ως Μνημειακό Μουσείο.  Αν και η εκκλησία είναι ανοιχτή σε θρησκευτικές λειτουργίες, λόγω έλλειψης κοινότητας, δεν γίνονται τακτικές λειτουργίες αλλά γίνονται τελετές για ομάδες προσκυνητών. Κατά το έτος του Αγίου Παύλου (επέτειος των 2000 ετών από την γέννηση του αποστόλου Παύλου) μεταξύ 29 Ιουνίου 2008 και 29 Ιουνίου 2009, πραγματοποιήθηκαν ορισμένες ειδικές τελετές και η τελετή λήξης της χρονιάς πραγματοποιήθηκε στην εκκλησία του Αγίου Παύλου στην Ταρσό. 

Η εκκλησία και ο περιβάλλων χώρος περιλαμβάνονται στον Προσωρινό Κατάλογο Μνημείων Παγκόσμιας Κληρονομιάς της UNESCO.

Εξωτερικοί σύνδεσμοι
--------------------

* Μουσείο Μνήμης Αποστόλου Παύλου
* Εκκλησία του Αποστόλου Παύλου (Ταρσός) βίντεο στο YouTube.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εκκλησία Αγίου Παύλου (Ταρσός)** |

Παραπομπές
----------

1. ↑  «Staufergräber - Anlagen». *stauferstelen.net* (στα German). CS1 maint: Μη αναγνωρίσιμη γλώσσα (link)
2. ↑  Pocket Guide Mersin, MTSO,Ankara, pp 14-15
3. 1 2 3  «Mersin St. Paul Memorial Museum | Turkish Museums». *Turkish Museum* (στα Αγγλικά). Ανακτήθηκε στις 27 Νοεμβρίου 2022.
4. ↑  «Saint. Paul's Well & Where Is It & How To Get There? – Unique Mersin». *www.essizmersin.com*. Ανακτήθηκε στις 27 Νοεμβρίου 2022.
5. 1 2 3  Agency, Anadolu (29 Αυγούστου 2018). «St Paul's Church a center for religious tourism in Turkey's Mersin». *Daily Sabah* (στα Αγγλικά). Ανακτήθηκε στις 27 Νοεμβρίου 2022.
6. ↑  «St Paul Church in southern Turkey attracts Christians». *Hürriyet Daily News* (στα Αγγλικά). Ανακτήθηκε στις 27 Νοεμβρίου 2022.
7. ↑  *Mersin Ören yerleri,Kaleleri, Müzeleri* (ISBN 978-605-4196-07-4) p.80
8. ↑  Page of Anatolian Churches
9. ↑  Unesco list

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ασία
* Πύλη:Τουρκία
 |

 |